జోర్న్ ఫోర్టుయిన్

జోర్న్ ఫోర్టుయిన్ దక్షిణాఫ్రికా ప్రొఫెషనల్ క్రికెటరు . అతను 2019 సెప్టెంబరులో దక్షిణాఫ్రికా క్రికెట్ జట్టు తరఫున అంతర్జాతీయ క్రికెట్‌లోకి ప్రవేశించాడు.

దేశీయ కెరీర్ 
జోర్న్ 2015 ఆఫ్రికా T20 కప్ కోసం నార్త్ వెస్టు క్రికెట్ జట్టులోకి తీసుకున్నారు.  2017 ఆగస్టులో, అతను T20 గ్లోబల్ లీగ్ యొక్క మొదటి సీజన్ కోసం డర్బన్ క్వాలండర్స్ జట్టులో ఎంపికయ్యాడు.  అయితే, 2017 అక్టోబరులో, క్రికెట్ దక్షిణాఫ్రికా మొదట్లో టోర్నమెంట్‌ను నవంబరు 2018కి వాయిదా వేసింది, ఆ తర్వాత వెంటనే రద్దు చేయబడింది. 

2018 జూన్లో, అతను 2018-19 సీజన్ కోసం హైవెల్డ్ లయన్స్ జట్టులో జట్టులో ఎంపికయ్యాడు.  2018 అక్టోబరులో, అతను ఎంజాన్సీ సూపర్ లీగ్ T20 టోర్నమెంట్ యొక్క మొదటి ఎడిషన్ కోసం పార్ల్ రాక్స్ స్క్వాడ్‌కు ఎంపికయ్యాడు.   అతను 2018–19 CSA T20 ఛాలెంజ్ టోర్నమెంట్‌లో పది మ్యాచ్‌లలో పదిహేను ఔట్‌లతో అత్యధిక వికెట్లు తీసిన ఆటగాడు.  2019 ఆగస్టులో, క్రికెట్ సౌత్ ఆఫ్రికా వార్షిక అవార్డు వేడుకలో అతను CSA T20 ఛాలెంజ్ ప్లేయర్ ఆఫ్ ది సీజన్‌గా ఎంపికయ్యాడు. 

2019 సెప్టెంబరులో, అతను 2019 ఎంజాన్సీ సూపర్ లీగ్ టోర్నమెంట్ కోసం పార్ల్ రాక్స్ జట్టు కోసం జట్టులో ఎంపికయ్యాడు.  2021 ఏప్రిల్లో దక్షిణాఫ్రికాలో 2021–22 క్రికెట్ సీజన్‌కు ముందు గౌటెంగ్ జట్టులో ఎంపికయ్యాడు.  2022 ఏప్రిల్ 1న, 2021–22 CSA వన్-డే కప్‌లో డివిజన్ వన్‌లో, లిస్టు A క్రికెట్‌లో ఫోర్టుయిన్, తన మొదటి ఐదు వికెట్ల పంట సాధించాడు.

అంతర్జాతీయ కెరీర్ 
2019 ఆగష్టులో అతను, భారతదేశంతో జరిగిన సిరీస్ కోసం దక్షిణాఫ్రికా ట్వంటీ 20 ఇంటర్నేషనల్ (T20I) జట్టులో ఎంపికయ్యాడు.  అతను 2019 సెప్టెంబరు 18న భారతదేశంపై దక్షిణాఫ్రికా తరపున తన తొలి T20I ఆడాడు. 2020 జనవరిలో, ఇంగ్లండ్‌తో జరిగే సిరీస్ కోసం దక్షిణాఫ్రికా వన్డే ఇంటర్నేషనల్ (వన్‌డే) జట్టులో అతను ఎంపికయ్యాడు.  అతను 2020 ఫిబ్రవరి 7న ఇంగ్లండ్‌పై దక్షిణాఫ్రికా తరపున తన తొలి వన్‌డే ఆడాడు. 

2021 సెప్టెంబరులో, 2021 ICC పురుషుల T20 ప్రపంచ కప్ కోసం దక్షిణాఫ్రికా జట్టులో ఫార్టుయిన్‌ని చేర్చుకున్నారు.

వ్యక్తిగత జీవితం 
2021 ఏప్రిల్ 24న, ఫోర్టుయిన్ ఇస్లాంలోకి మారి,  ఇమాద్ అనే ముస్లిం పేరును స్వీకరించాడు.  అతను వేన్ పార్నెల్ తర్వాత ఇస్లాం మతంలోకి మారిన రెండవ దక్షిణాఫ్రికా అంతర్జాతీయ క్రికెటరతడు.

మూలాలు 

జీవిస్తున్న ప్రజలు
1994 జననాలు
దక్షిణాఫ్రికా క్రికెట్ క్రీడాకారులు